[{"text_idx": "#000001", "text": "C\u0302iusemajne, franca c\u0302inologo kaj c\u0302inlingva pedagogo Joe\u0308l Bellassen du- au\u0306 trifoje au\u0306das la demandon \"Kial vi lernis la c\u0302inan lingvon?\"."}, {"text_idx": "#000002", "text": "Pri tio, Bellassen klarigis, ke la c\u0302ina lingvo ne nur estas lingvo malproksima de li, sed ankau\u0306 signifas malproksimajn skribon kaj kulturon. G\u0302uste tiu distanc-sento farig\u0302is lia motoro senc\u0302ese esplori la c\u0302inan lingvon."}, {"text_idx": "#000004", "text": "Nuntempe, kvankam Bellassen emeritig\u0302is antau\u0306 pli ol du jaroj, li ankorau\u0306 gvidas studprogramon en la Nacia Instituto pri Orientaj Lingvoj kaj Civilizacioj. Li ankau\u0306 rolas kiel prezidanto en tri francaj asocioj pri c\u0302inlingva instruado, nome Eu\u0306ropa Asocio pri Instruado de la C\u0302ina Lingvo, Franca Asocio de C\u0302inlingvaj Instruistoj kaj Asocio de Festivalo pri C\u0302inaj Ideogramoj. Inter ili, al Bellassen plej plac\u0302as la lasta, kvankam g\u0302i ne estas granda organizo. Inter la 10-a kaj la 14-a de septembro, sub la helpo de la C\u0302ina Kultura Centro en Parizo, registaro de la 13-a Distrikto de Parizo kaj la Kultura Centro de Japanio, okazis Festivalo pri C\u0302inaj Ideogramoj, kiu allogis multajn francojn kiuj interesig\u0302as pri la c\u0302ina ideogramo."}, {"text_idx": "#000007", "text": "La penso de Bellassen pri la Festivalo de C\u0302inaj Ideogramoj estas ligita kun lia sperto pri instruado de la c\u0302ina lingvo, lau\u0306 la metodo ideogram-bazita gramatiko, responda al la vort-bazita. Kiam alilandanoj eklernas la c\u0302inan lingvon, ili unue devas kompreni la signifon de c\u0302iu ideogramo en vortoj. Ekzemple, por kompreni la vorton \u201cXuexiao\u201d(lernejo), oni devas scii, kion signifas \"xue\u201d, kaj kio estas \"xiao\"? Bellassen opinias, ke tio eble ne gravas por c\u0302inoj, tamen estas grava por alilandaj komencantoj."}]